आनेवाले दिनों में आईटी के क्षेत्र में बिहार भी देश के किसी राज्य से पीछे नहीं रहेगा. आईटी प्रक्षेत्र को इस तरह से विकसित किया जायेगा कि यहां के युवकों को कहीं बाहर जाने के लिए विवश नहीं होना पड़ेगा. युवा आईटी के जरिये बिहार की बाढ़ की समस्या के समाधान से लेकर कृषि उत्पादकता बढ़ाने और विभिन्न सेवा प्रक्षेत्रों की डिलिवरी सिस्टम को बेहतर बनाने में सहयोग करें. आईटी के माध्यम से ही राज्य के विकास को गति दी जा सकती है.